open-index/open-wikipedia-markdown huggingface dataset:
குத்தூசி (இதழ்)

thumb|250px|1964-ல் குத்தூசி இதழ் அட்டை
**குத்தூசி** 1964 இல் சா. குருசாமியை ஆசிரியராகக் கொண்டு  இந்தியாவில் சென்னையிலிருந்து வெளிவந்த தமிழ் சிற்றிதழ் (மாதஇதழ்) ஆகும். பகுத்தறிவுக் கருத்துகளைத் தொடர்ந்து வெளியிட்டு வந்த இந்த இதழ் தமிழ் நூல் நிலையம் என ஒன்றை அமைத்து நூல்களை வெளியிட்டுள்ளது. இந்த இதழில் 1964 இல் தொடங்கிய அறிவுப்பாதை என்ற சுயமரியாதை இயக்க வார ஏடு பற்றிய குறிப்பையும் வெளியிட்டுள்ளது. கோட்டோவியம், தலையங்கம், துணுக்குகள், கட்டுரைகள், அறிவியல் என அனைத்திலும் பகுத்தறிவுக் கருத்துகளை நுட்பமாக விதைத்துள்ளது. 1964 அக்டோபர் மாத வெளியிடு குத்தூசியின் மூன்றாவது ஆண்டுத் தொடக்க இதழாக மலர்ந்துள்ளது. இதழில் பண்டைக்கால தமிழக நாணயங்கள் பற்றியும், தமிழ் இலக்கியங்கள் பற்றியும் குறிப்பிட்டுள்ளது. பேனா மன்னர்கள் எனப் புகழ்பெற்ற எழுத்தாளர்கள் பற்றியும் எழுதியுள்ளது. விளம்பர வணிக நோக்கமின்றி பகுத்தறிவுக் கருத்து விதைப்பிற்காகத் தொடர்ந்த இதழிது.

இது மக்களிடையே பதிந்து கிடக்கிற அறியாமையை சுட்டிக்காட்டி வென்றெடுக்க, கட்டுரை, கவிதை, துணுக்குகள் வழி செறிவாகப் படைப்புக்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:பகுத்தறிவுத் தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1960 களில் வெளிவந்த தமிழ் இதழ்கள்
பகுப்பு:திராவிட இயக்கத் தமிழ் இதழ்கள்
பகுப்பு:நின்று போன தமிழ் இதழ்கள்
பகுப்பு:இறைமறுப்புத் தமிழ் இதழ்கள்
எதிர்காலம் (இதழ்)

**எதிர்காலம் ** 1990 களில் இருந்து மாதாந்தம் வெளிவந்த பன்னாட்டு தமிழ் சிற்றிதழ் ஆகும்.  இந்த இதழுக்கு ஒர் ஆசிரியர் குழு பொறுப்பாக இருக்கிறது. இது தமிழர் புனர்வாழ்வுக் கழகத்தின் தொடர்பிதழாக பல்வேறு நாடுகளில் வாழும் மக்களுக்கான தகவல்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:உதவி தமிழ் இதழ்கள்
பகுப்பு:பன்னாட்டு தமிழ் இதழ்கள்
பகுப்பு:1990 களில் வெளிவந்த தமிழ் இதழ்கள்
டோனி ஹாரிஸ்

**டோனி ஹாரிஸ்** (*Tony Harris*, பிறப்பு: ஆகத்து 27 1916, இறப்பு: மார்ச்சு 7 1993), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 55 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1947 - 1949 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1916 பிறப்புகள்
பகுப்பு:1993 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ஜெரால்ட் ஹார்டிகன்

**ஜெரால்ட் ஹார்டிகன்** (*Gerald Hartigan*, பிறப்பு: திசம்பர் 30 1884, இறப்பு: சனவரி 7 1955), தென்னாப்பிரிக்க அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும் , 37 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1912 - 1914 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1884 பிறப்புகள்
பகுப்பு:1955 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ராபர்ட் ஹார்வே

**ராபர்ட் ஹார்வே** (*Robert Harvey*, பிறப்பு: செப்டம்பர் 14 1911, இறப்பு: சூலை 20 2000), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , 25 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1936 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1911 பிறப்புகள்
பகுப்பு:2000 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
மெய்ட்லண்ட் ஹாத்தோர்ன்

**மெய்ட்லண்ட் ஹாத்தோர்ன்** (*Maitland Hathorn*, பிறப்பு: ஏப்ரல் 7 1878, இறப்பு: மே 17 1920), தென்னாப்பிரிக்க அணியின் துடுப்பாட்டக்காரர். இவர் 12 தேர்வுத் துடுப்பாட்டப் போட்டிகளிலும் , 87 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1902 -1911 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1878 பிறப்புகள்
பகுப்பு:1920 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
அணுக்கரு இயற்பியலுக்கான சாஃகா நிறுவனம்

**அணுக்கரு இயற்பியலுக்கான சாஃகா நிறுவனம் ** (Saha Institute of Nuclear Physics, **SINP**) இந்தியாவின் கொல்கத்தாவின் *சால்ட் லேக் சிடி* எனப்படும் பிதான் நகரில் அமைந்துள்ள ஓர் இயற்பியல் ஆய்வு நிறுவனமாகும். இங்கு அடிப்படை ஆய்வும் இயற்பியல் மற்றும் உயிர் இயற்பியல் துறைகளில் பயிற்சியும் வழங்கப்படுகிறது. இந்தியாவின் புகழ்பெற்ற இயற்பியல் அறிவியலாளர் மேகநாத சாஃகாவின் நினைவாக இந்த நிறுவனம் பெயரிடப்பட்டுள்ளது.

இந்திய அணுவாற்றல் துறையின் கீழியங்கும் இந்த நிறுவனம் 1950ஆம் ஆண்டில் மேகநாத் சாஃகாவால் நிறுவப்பட்டது. இந்தியாவின் முதல் சைக்ளோட்ரான், முதல் இலத்திரன் நுண்நோக்கி மற்றும் முதல் காந்த அலைக்கற்றைமானி  உருவாக்கிய பெருமையை உடையது. இதன் பொன்விழா கொண்டாட்டங்கள் ஆகத்து 21, 2011ஆம் ஆண்டு  இந்தியப் பிரதமர் மன்மோகன் சிங் தலைமையில் நிறைவடைந்தன.
## வரலாறு
கொல்கத்தா பல்கலைக்கழகத்தின் இயற்பியல் துறையின் கீழ் *பலித் ஆய்வுகம்* இயங்கி வந்தது.1938ஆம் ஆண்டு இந்த ஆய்வகத்தின் பேராசிரியராக மேகநாத சாஃகா பொறுப்பேற்றார். அணுக்கரு இயற்பியலின் வளர்முக சிறப்பினை கருத்தில் கொண்டு சாஃகா அணுக்கரு இயற்பியலை பாடதிட்டத்தில் சேர்த்து சில அறிவியல் உபகரணங்களையும் நிறுவினார். விரைவிலேயே ஓர் சிறிய அளவிலான சைக்கிளத்திரனின் தேவை உணரப்பட்டது. ஜவஹர்லால் நேருவின் உதவியில்  ஜே. ஆர். டி. டாட்டாவின் புரவலில் 1949ஆம் ஆண்டு ஆசார்யா பிரபுல்ல சந்திரா சாலையில் அணுக்கரு இயற்பியலுக்கான நிறுவனத்திற்கான அடிக்கல் இடப்பட்டது. 1950ஆம் ஆண்டில் கட்டிடம் நோபல் பரிசு பெற்ற இயற்பியல் அறிவியலாளர் ஐரீன் ஜோலியட் கியூரியால் திறக்கப்பட்டது. 1980களில் இந்த நிறுவனம் தற்போது இயங்கும் பிதான் நகர் புதுக்கட்டிடத்திற்கு மாறியது.

## மேற்கோள்கள்

## வெளியிணைப்புகள்
*Saha Institute of Nuclear Physics 

பகுப்பு:இந்திய ஆய்வுக் கழகங்கள்
ஐரீன் ஜோலியட் கியூரி

**ஐரீன் இயோலியட்-கியூரி ** (Irène Joliot-Curie, 12 செப்டம்பர் 1897 &ndash; 17 மார்ச் 1956) புகழ்பெற்ற நோபல் தம்பதிகளான மேரி கியூரி மற்றும் பியரி கியூரியின் மகளும் பிரெஞ்சு அறிவியலாளரும் ஆவார். செயற்கை முறையில் புதிய கதிரியக்கத் தனிமங்களை இவரும் இவரின் கணவர் பிரெடரிக் ஜோலியட்-கியூரியும் இணைந்து 1935ஆம் ஆண்டில் வேதியியலுக்கான நோபல் பரிசினை வென்றனர். இதன்மூலம் இன்றுவரை ஒரு குடும்பத்திலிருந்து மிகக்கூடுதலான நோபல் பரிசு வென்ற பெருமை இவர்களது குடும்பத்திற்கு கிட்டியது.  இவரது மக்கள் ஹெலன் மற்றும் பியரியும் சிறப்புமிக்க அறிவியலாளர்கள்.
## மேற்கோள்கள்

பகுப்பு:1897 பிறப்புகள்
பகுப்பு:1956 இறப்புகள்
பகுப்பு:பிரெஞ்சு அறிவியலாளர்கள்
பகுப்பு:பெண் அறிவியலாளர்கள்
பகுப்பு:நோபல் வேதியியற் பரிசு பெற்றவர்கள்
பகுப்பு:பிரான்சிய வேதியியலாளர்கள்
பகுப்பு:நோபல் பரிசு பெற்ற பிரான்சியர்கள்
பகுப்பு:பிரெஞ்சு இயற்பியலாளர்கள்
பகுப்பு:பெண் வேதியியலாளர்கள்
பகுப்பு:நோபல் பரிசு பெற்ற பெண்கள்
பகுப்பு:பெண் இயற்பியலாளர்கள்
தனிநபர் எண்மத்துணை

**பர்சனல் டிஜிட்டல் அசிஸ்டண்ட்** (**பி.டி.ஏ**) அல்லது **தனிநபர் எண்மத்துணை** என்பது ஒரு வகை மொபைல் சாதனம் ஆகும். எனினும் இது ஒரு தனிநபர் தகவல் மேலாளராகவும் செயல்படும். தற்போதைய பிடிஏக்கள் பெரும்பாலும் இணையத்தில் இணைக்கும் திறன் கொண்டிருக்கின்றன. பல பிடிஏக்கள் தற்போழுது தொடுதிரை தொழில்நுட்பத்துடன் இயங்குகின்றன.

முதல் பிடிஏ 1986 இல் வெளியிடப்பட்டது. பிடிஏக்கள் இசையை இயக்க பயன்படுத்தலாம். பல பிடிஏக்கள் தற்போது ஜிபிஎஸ் தொழில்நுட்பத்தில் இயங்குகின்றது. பிளாக்பெர்ரி, ஆப்பிள் இன்க் போன்றவை பி.டி.ஏ தயாரிப்பில்  முன்னனியில் உள்ள நிறுவனங்களாகும்.

பகுப்பு:கருவிகள்
இந்திய தொடர்வண்டி உணவு வழங்கல் மற்றும் சுற்றுலாக் கழகம்

சுருக்கமாக **ஐஆர்சிடிசி** (*IRCTC*) என்றழைக்கப்படும் **இந்தியத் தொடர்வண்டி உணவுவழங்கல் மற்றும் சுற்றுலாக் கழகம் ** (Indian Railway Catering and Tourism Corporation) இந்திய இரயில்வேயின் துணை நிறுவனமாக தொடர்வண்டிப் பயணிகளுக்கு உணவு வழங்கல், சுற்றுலா மேலாண்மை மற்றும் இணையவழி பயணச்சீட்டுப் பதிவு ஆகிய சேவைகளை மேற்கொள்கிறது.

இந்திய அரசின் பொதுத்துறை நிறுவனங்களில் ஒன்றான இந்நிறுவனம்,  குறு நவரத்தின மதிப்பைப் பெற்றதாகும்.

## சேவைகள்
### உணவு வழங்கல்
இந்த நிறுவனம் இந்தியா முழுமையும் தொடர்வண்டிகளிலும், தொடர்வண்டி நிலையங்களிலும் பயணிகளுக்கான உணவு வழங்கும் பொறுப்பு ஏற்றுள்ளது. தொடர்வண்டி செல்லும் தொலைவு மற்றும் சராசரி பயணிகள் எண்ணிக்கை இவற்றைக் கொண்டு இரயில்வே நிறுவனம் தொடர்வண்டிகளில் சமையலகப் பெட்டிகளை இணைக்கிறது. சமையலகப் பெட்டிகள் இணைக்கப்படாத வண்டிகளுக்கு வழியிலுள்ள தொடர்வண்டி நிலையங்களிலிருந்து உணவு வழங்க ஏற்பாடு செய்யப்படுகிறது.

### இணையவழி பயணச்சீட்டு
ஐஆர்சிடிசி இந்திய இரயில்வேயின் செயல்திறனை கூட்டும்விதமாக இந்தச் சேவையில் புகழ்பெற்றுள்ளது. பயணச்சீட்டு பதிவு செய்ய தொடர்வண்டி போல நீண்ட வரிசைகளில் நின்ற காலத்தினை மாற்றி எங்கிருந்தும் இணையவழியே பதிவு செய்யும் சிக்கலற்ற செய்முறையை அறிமுகப்படுத்தி பொதுத்துறை நிறுவனங்களில் புரட்சி செய்துள்ளது. இணையம் மட்டுமன்றி நகர்பேசிகளில் ஜி.பி.ஆர்.எஸ் மற்றும் குறுஞ் செய்திகள் மூலமாகவும் பதிவு செய்ய இயலும். பதிவு செய்வதுடன் பயணச்சீட்டு பதிவை ரத்தாக்கவும் மாற்றவும் இணையவழியே இயலும். இ-பயணச்சீட்டு போன்றே ஐ-பயணச்சீட்டையும் வழங்குகிறது. இ-பயணசீட்டு பயணியே தனது கணினியில் அச்சிட இயலும்; ஐ-பயணச்சீட்டில் இணையவழி பதிவுக்குப் பின்னர் வழமையான பயணச்சீட்டு அஞ்சல் வழியே அனுப்பப்படும். காத்திருப்புப் பட்டியலில் உள்ள பயணச்சீட்டுகளின் பிஎன்ஆர் எண் வழியே தற்போதைய நிலை அறியும் சேவையும் வழங்கப்படுகிறது. 

மும்பை புறநகர் தொடர்வண்டிகளில் பயணம் செய்வோருக்கு மாதாந்திர, காலாண்டு பருவப் பயணச்சீட்டுகளும் இணையம் வழியே பெற வசதி செய்யப்பட்டுள்ளது. 

அடிக்கடி பயணம் செய்வோருக்கு  "சுபயாத்ரா" என்ற பற்றுறுதி திட்டம் துவங்கப்பட்டுள்ளது. இதன்மூலம் இப்பயணிகளுக்கு பயணச்சீட்டுக் கட்டணத்தில் தள்ளுபடிகள் கொடுக்கப்படுகின்றன.

அண்மையில் ஐஆர்சிடிசி வான்வழிப் பயணங்களுக்கும் தங்குவிடுதி வசதிகளுக்கும் இணையவழியே முன்பதிவு செய்யத் துவங்கியுள்ளது.

### சுற்றுலா
உள்ளூர் மற்றும் வெளிநாட்டுப் பயணிகளுக்காக ஐஆர்சிடிசி சிக்கன மற்றும் சொகுசு தொகுப்புச் சுற்றுலா திட்டங்களை கையாள்கிறது. பரவலாக இந்தியாவின் முதன்மையான சுற்றுலா இடங்களுக்குச் செல்கின்ற ஓர் தொகுப்பாக பாரத் தர்சன் விளங்குகிறது. சிறப்பு தொடர்வண்டிகளில் சொகுசு சுற்றுலா திட்டங்களாக உள்ள சில:
* பேலஸ் ஆன் வீல்ஸ் (சக்கரங்களுள்ள அரண்மனை)
* ராயல் ஓரியன்ட் எக்ஸ்பிரஸ்
*கோல்டன் சாரியட் (தங்க இரதம்)
* டெக்கான் ஒடிசி
*ராயல் ராஜஸ்தான் ஆன் வீல்ஸ்
* மஹாபரிநிர்வாண் எக்ஸ்பிரஸ் (பௌத்த தொடர்வண்டி சுற்று)
மேலும் மகாராஜா எக்ஸ்பிரஸ் இயக்கத்தில் ஐஆர்சிடிசி பங்காளராக உள்ளது.

## இதனையும் காண்க
* பொதுத்துறை நிறுவனம்
* பொதுத்துறை நவரத்தின நிறுவனங்கள்
* இந்திய  அரசின் பொதுத்துறை நிறுவனங்களின் பட்டியல்

## மேற்கோள்கள்


## வெளியிணைப்புகள்
* IRCTC website 
* Official Indian Rail Tourism website 
* Indian Railways 
* Maharajas Express owned by IRCTC

பகுப்பு:இந்திய இரயில்வே
 பகுப்பு:நவரத்னா நிறுவனங்கள்
 பகுப்பு:இந்திய அரசுத்துறை நிறுவனங்கள்
பகுப்பு:இந்திய நிறுவனங்கள்
க்ஷிதி மோகன் சென்

**க்ஷிதி மோகன் சென்** (*Kshiti Mohan Sen*, பி. டிசம்பர் 2, 1880 - மார்ச் 12, 1960) ஒரு வங்காள அறிஞர், எழுத்தாளர் மற்றும் கல்வியாளர். நாட்டாரியலில் பல ஆய்வுகள் செய்ததோடு ரபீந்திரநாத் தாகூரின் சாந்திநிகேதன் கல்விக் கூடத்தில் சமற்கிருந்த பேராசிரியாகவும் பணியாற்றினார். இந்து சமயம், இந்திய பண்பாடு குறித்து பல நூல்களை எழுதியுள்ளார்.

## வாழ்க்கைக் குறிப்பு
சென் இந்தியாவின் தொன்மையான கல்வி மையமாக திகழ்ந்த வாரணாசியில் பாரம்பரீய சமஸ்க்ருத கல்வியை கற்றார். சமஸ்க்ருதம் மட்டும் அல்லாது பல இந்திய மொழிகளிலும் நல்ல தேர்ச்சியுடன் திகழ்ந்தார் .மிக இளம் பிராயத்திலேயே இந்தியாவின் பல்வேறு மத நூல்களில் நுண்ணிய புலமையை அடைந்தார். பின்னர் அவரது பார்வை நாட்டாரியல் இலக்கியங்கள் மற்றும் கிராமீய  வாழ்க்கைமுறை நோக்கியும் திரும்பியது .வெறும் வாய்மொழியாகவே வழிவழியாக வழக்கில் இருந்த பல்வேறு நூற்றாண்டுகளில் பல்வேறு கவிஞர்களால் பல்வேறு தேசங்களில் பாடப்பட்ட பாடல்களையும் கவிதைகளையும் இந்தியா முழுவதும் அலைந்து திரிந்து, அப்படைப்புகளை சேகரித்து மிகுந்த நேர்த்தியோடு தொகுத்தளித்தார். கபீர், தாது மற்றும் பல பக்தி இயக்க காலகட்டத்து படைப்புகள் மற்றும் பெங்காலிய பால் குழுவினரின் பாடல்களை வெளி உலகிற்கு கொண்டு சேர்த்ததில் அவருடைய பங்கு மகத்தானது. நாட்டாரியல் தவிர்த்து இந்து  மதம் சார்ந்து அதன் பல்வேறு தளங்களை தொட்டு பல முக்கியமான நூல்களை எழுதினார். இந்திய ஜாதிகளின் அமைப்புகள் குறித்தும் ,பண்டைய இந்திய நாகரீகத்தில் பெண்களின் நிலை போன்றவை அதில் குறிப்பிடத்தக்கவை .

19ம்நூற்றாண்டின் தொடக்கத்தில் சென் தாகூருடன் இணைந்து சாந்திநிகேதனில் ஒரு சர்வதேசிய பண்பாட்டு மையத்தை உருவாக்க உதவினார். மார்ச் மாதம் 1960 ஆண்டில்  அவர் உயிர் துறக்கும் வரையில் சாந்திநிகேதனிலேயே வாழ்ந்து ,அதன் வளர்ச்சிக்கு செம்மையாக பணியாற்றினார்.

சென்னின் பேரன் அமர்த்தியா சென் புகழ்பெற்ற பொருளியல் அறிஞர்.

## வெளி இணைப்புகள்
*Kshitimohan Sen (1880-1960)  

பகுப்பு:வங்காள எழுத்தாளர்கள்
பகுப்பு:1880 பிறப்புகள்
பகுப்பு:1960 இறப்புகள்
சித்தர்களின் அண்டவியல்

குறும்பர்களிடம் இருந்து தப்பி காட்டிற்குள் புகுந்த பண்டைகால காஞ்சியின் மன்னர் தொண்டைமான் இளந்திரையன், ரோமசர் என்ற சித்தரிடமிருந்து  அண்டவியல் உபதேசம் பெற்றதாக ரோமசர் பற்றிய நூல்கள் கூறுகின்றன.

## உபதேச சுருக்கம்
இந்த உபதேசத்தில் அவர் பூமியின் வயது, சூர்ய குடும்ப தோற்ற மறைவு, அண்டத்தின் வயது ஆயுள், அண்டவியல் அலகுகள் போன்றவற்றை குறிப்பிடுகிறார். மேலும் ஒவ்வொரு பிரம்மா இறக்கும் போதும் தன் உடலில் இருந்து ஒரு முடி உதிர்வதாகவும், தற்போது அவர் 71 பிரம்மாக்களை பார்த்துள்ளதால் 71 முடிகள் உதிர்ந்ததாகவும் குறிப்பிடுகிறார்.

### பூமியின் வயது
*பூமியின் வயதை கணக்கிட 432ஐ 10 லட்சத்தால் பெருக்க வேண்டும் என்கிறார். அதாவது **பூமியின் வயது 432 கோடியே 10 லட்சம் ஆண்டுகள்**  என்கிறார்.

**விஞ்ஞானம்**
*இன்றைய விஞ்ஞானம் பூமியின் வயது 450 கோடி ஆண்டுகள் என கணிக்கிறது.

### சூர்ய குடும்ப ஆயுள்
*பிரம்மாவின் ஒரு நாளே சூர்ய குடும்ப ஆயுள் என்கிறார். அதாவது சூர்ய குடும்ப ஆயுள் **864 கோடி ஆண்டுகள்** என்கிறார். பிரம்மாவின் ஒரு நாள் முடியும் போது 14 லோகங்களில் பூலோகம், புவர் லோகம், சுவர் லோகம் மட்டுமே அழியும் என்றும், மற்ற 11 லோகங்கள்  ஒவ்வொரு பிரம்மா இறக்கும் போது அழியும் என்கிறார்.

**விஞ்ஞானம்**

*இன்றைய விஞ்ஞானம் சூர்ய குடும்ப ஆயுள் 900 கோடி ஆண்டுகள் என கணிக்கிறது.

### அண்டம்
*இந்த **அண்டத்தின் வயது  155 லட்சத்தி 52 ஆயிரம் கோடி ஆண்டுகள்** (பிரம்மாவின் 51ஆம் ஆண்டு துவக்கம்) என்கிறார்.
*அதைப்போல் **அண்டத்தின் ஆயுள் 311 லட்சத்தி 4 ஆயிரம் கோடி ஆண்டுகள்** (பிரம்மாவின் ஆயுள்) என்கிறார்.

**விஞ்ஞானம்**
#இன்றைய விஞ்ஞானம் அண்டத்தின் வயது 1300 கோடி ஆண்டுகளுக்கு மேல் என கணிக்கிறது.

### அகிலாண்டம்
*சூரபதுமன் (கந்த புராணம்) என்ற அவுன தேச அரக்கன், 1008 அண்டங்களை ஆளும் வரத்தை சிவனிடமிருந்து பெற்றதாக கூறுகிறார்.

**விஞ்ஞானம்**
*இன்றைய விஞ்ஞானம் இதை போன்ற பல்லண்டங்களை மல்டிவெர்சு (multiverse) என கூறுகிறது.

## மேற்கோள்

## உசாத்துணை
#சித்தர்கள் வாழ்க்கை, பரசுராமன், விகடன் பிரசுரம், . **ரோமசர் பற்றிய தகவல்களுக்கு**
#வான சாஸ்திரம், வேங்கடம், விகடன் பிரசுரம் . **விஞ்ஞான குறிப்புகளுக்கு**

**குறிப்பு** - ரோமசரின் முழு வரலாறு கூறும் மற்ற புத்தகங்களிலும் இந்த அண்டவியல் உபதேசம் பற்றிய குறிப்புகள் இருக்கும்.

பகுப்பு:தமிழர் வானியல்
பகுப்பு:சித்தரியல்
பகுப்பு:அண்டவியல்
குறுமீன் வெடிப்பு

**குறுமீன் வெடிப்பு** (nova) என்பது வெண் குறுமீனில் நடக்கும் மாற்றமாகும்.
## விளக்கம்
thumb|குறுமீன் வெடிப்பு - சிகப்பு அரக்கனிலிருந்து வெண் குறுமீன் பொருட்களை ஈர்க்கிறது
பொதுவாக இரட்டை வின்மீன்களில் ஒன்று வெண் குறுமீன் ஆகவும், மற்றொன்று சிவப்பு அரக்கன் ஆகவும் இருக்கும். ஐம்பது வருடங்களுக்கு ஒரு முறை, சிகப்பு அரக்கனிலிருந்து வெண் குறுமீன் பொருட்களை (குறிப்பாக ஹைட்ரஜன்) ஈர்க்கும். இவ்வாறு திடீரென நடக்கும் சேர்க்கையால், வெண் குறுமீன் தன்னை விண்மீன் அளவுக்கு உயர்த்திக்கொண்டு அணுச்சேர்க்கை மூலம் மீண்டும் எரியத் தொடங்கும். அணுச்சேர்க்கை முடிந்தவுடன் அதன் மேல் பாகம் குறுமீன் வெடிப்பை நிகழ்த்தும். இது பொதுவாக **வெண் குறுமீனில் நடக்கும் தற்காலிக ஒளி மாற்றம்** ஆகும். இந்நிகழ்வு பால் வழியில் வருடத்திற்கு 40 முறை நடப்பதாக அறியப்படுகிறது.

## மேற்கோள்

## உசாத்துணை
* வான சாஸ்திரம், வேங்கடம், விகடன் பிரசுரம், .

## மேலும் வாசிக்க
*
*
*

 

பகுப்பு:வானியல்
பகுப்பு:அண்டவியல்
கூந்தல் மனுக்கோடியா

**கூந்தல் மனுக்கோடியா** (*Manucodia ater*) என்பது நடுத்தர அளவான, அதாவது கிட்டத்தட்ட 42 செமீ நீளமான, ஒளிர் பச்சை, நீலம் மற்றும் கருவூதா நிறமான சந்திரவாசிப் பறவையினம் ஒன்றாகும். இதன் கண்கள் செந்நிறமாயும் சொண்டு கருமையாயும் இருப்பதுடன் வால் நன்கு நீளமாயும் மார்பின் மேற்புறமாயும் கழுத்திலும் காணப்படும் இறகுகள் நீண்டு வளர்ந்தும் காணப்படும். கூந்தல் மனுக்கோடியாப் பறவைகளின் ஆண், பெண் பறவைகள் உருவமைப்பில் ஒத்திருப்பினும், பெண் பறவையானது ஆண் பறவையிலும் ஒப்பீட்டளவிற் சிறியதாக இருக்கும்.

உருவமைப்பில் கூந்தல் மனுக்கோடியாக்கள் மென் தோள் மனுக்கோடியா மற்றும் யாப்பென் மனுக்கோடியா என்பவற்றை ஒத்தனவாயும் அவற்றிலிருந்து வேறு பிரித்தறிவதற்கு மிகக் கடினமானவையாயும் காணப்படும். இவ்வினம் நியூகினி மற்றும் அண்டிய தீவுகளின் தாழ்நிலக் காடுகளில் பெரிதும் பரவிக் காணப்படுகிறது. இதன் முதன்மையான உணவுகளில் பழங்கள், அத்தி வகைகள் மற்றும் பூச்சிகள் என்பன அடங்கும்.

பிரெஞ்சு இயற்கையியலறிஞர் ரெனே பிரிமெவெரே லெசன் என்பாரினாற் கண்டறியப்பட்ட சந்திரவாசிப் பறவையினங்களில் கூந்தல் மனுக்கோடியா முதலாவதானதாகும். அவரே சந்திரவாசிப் பறவையினமொன்றை உயிருடன் கண்ட முதலாவது மேற்கத்தியராவார்.

நியூகினித் தீவு மற்றும் அண்டிய பகுதிகளுக்கு வெளியே இப்பறவையினத்தின் வளர்க்கப்படும் பறவையொன்று சான் டியகோ விலங்கினக் காட்சியகத்தில் மாத்திரமே உள்ளது.

## மேற்கோள்கள்
* Clench, Mary H. 1978. Trachael Elongation in Birds-of-Paradise. *Condor*, 80(4):423-430.
*  Database entry includes justification for why this species is of least concern

## வெளித் தொடுப்புகள்
* BirdLife Species Factsheet 
* IUCN Red List

பகுப்பு:சந்திரவாசிகள்
பகுப்பு:இந்தோனேசியப் பறவைகள்
பகுப்பு:பப்புவா நியூகினிப் பறவைகள்
மென்காகம்

**மென்காகம்** (*Lycocorax pyrrhopterus*) என்பது நடுத்தர அளவான (கிட்டத்தட்ட 34&nbsp;செமீ) நீளம் கொண்டதும் உருவமைப்பில் காகத்தை ஒத்ததும் சந்திரவாசிப் பறவைகளைச் சேர்ந்ததுமான ஒரு பறவையினம் ஆகும். முழுவதும் கருமையான இதன் இறகுகள் மிருதுவாகவும் பட்டுப் போன்றும் காணப்படும். இதன் சொண்டு கருமையாயும் கண்கள் கடுஞ் சிவப்பாயும் காணப்படும். இதன் ஓசை நாய் குரைப்பது போன்றிருக்கும். இவ்வினத்தின் ஆண், பெண் பறவைகள் ஒத்தனவாகக் காணப்படினும், பெண் பறவை ஆண் பறவையிலும் ஒப்பீட்டளவிற் சிறியதாகும்.

தனியொரு பறவையுடன் மாத்திரமே கலவியில் ஈடுபடும் வெகு சில சந்திரவாசிப் பறவையினங்களில் ஒன்றான மென்காகம், இந்தோனேசியாவின் மலுக்கு தீவுகளின் தாழ்நிலக் காடுகளுக்கு மாத்திரமே தனிச்சிறப்பானதாகும். பழங்களும் பூச்சியினங்களுமே இதன் முதன்மையான உணவுகளாகும்.

மென்காகங்களில் மூன்று துணையினங்கள் அறியப்பட்டுள்ளன. இவற்றுக்கிடையிலான வேறுபாடுகள் இவற்றின் இறகுகளின் கீழ்ப் பகுதியில் மிகச் சிறியளவிலான வெண் வரிகள் காணப்படுவது அல்லது அறவே காணப்படாதிருப்பது என்பனவாகும்.

## மேற்கோள்கள்

## வெளித் தொடுப்புகள்
* BirdLife Species Factsheet

பகுப்பு:சந்திரவாசிகள்
பகுப்பு:இந்தோனேசியப் பறவைகள்
கொல்கத்தா பல்கலைக்கழகம்

**கொல்கத்தா பல்கலைக்கழகம் ** (University of Calcutta, அல்லது **Calcutta University**) () இந்திய மாநகரம் கொல்கத்தாவில் (அப்போதைய கல்கத்தா) சனவரி 24,1857ஆம் ஆண்டு நிறுவப்பட்ட ஓர் தொன்மையான பொதுத்துறை பல்கலைக்கழகம் ஆகும்.தெற்கு ஆசியாவிலேயே பல்வேறு துறைகளைக் கொண்ட முதல் பல்கலைக்கழகமாக இது விளங்கியது. இதற்கு முன்னதாக பல்கலைக்கழக தரச்சான்று வழங்கப்பட்ட செராம்பூர் கல்லூரி இறையியல்|இறையியலில் மட்டுமே பட்டம் வழங்க அனுமதிக்கப்பட்டிருந்தது.

பல்கலைக்கழக மானியக் குழு (இந்தியா)|பல்கலைக்கழக மானியக் குழு இந்தப் பல்கலைக்கழகத்தை "ஐந்து நட்சத்திர பல்கலைக்கழகங்களில்" ஒன்றாகவும் சீர்மைபெற வாய்ப்புள்ள மையங்களில் ஒன்றாகவும் அடையாளப்படுத்தி உள்ளது. மாநில அரசால் நிர்வகிக்கப்படும் இந்த ஊரக பல்கலைக்கழகம் தனது ஆட்சிப்பகுதியில் உள்ள கல்லூரிகளுக்கு இணைப்பு வழங்கி கட்டுபடுத்துகிறது. சிறந்த ஆய்வு மையமாகவும் செயல்படுகிறது. இதன் மைய வளாகம் (அசுதோஷ் சிக்சா பிராங்கன் என அழைக்கப்படுகிறது) கொல்கத்தாவின் காலேஜ் சாலையில் அமைந்துள்ளது.பிற வளாகங்கள் ராசா பசார் (ராஷ்பிகாரி சிக்சா பிராங்கன்),பாலிகஞ்ச் (தாரக்நாத் பாலித் சிக்சா பிராங்கன்), அலிப்பூர் (சகீத் குதீராம் சிக்சா பிராங்கன்)ஆகிய இடங்களிலும் அசுரா, சிந்தி என்ற புறநகர் பகுதிகளிலும் அமைந்துள்ளன.

## மேற்கோள்கள்

## வெளியிணைப்புகள்

* University of Calcutta - Official website
* Official Website Department of Business Management 

பகுப்பு:இந்தியப் பல்கலைக்கழகங்கள்
பகுப்பு:மேற்கு வங்காளத்தில் கல்வி
பகுப்பு:கொல்கத்தாவில் உள்ள கல்வி நிறுவனங்கள்
பிலிப் ஹட்சின்சன்

**பிளிப் ஹட்சின்சன்** (*Philip Hutchinson*, பிறப்பு: சனவரி 25 1862, இறப்பு: செப்டம்பர் 20 1925), தென்னாப்பிரிக்க அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும் , இரண்டு முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1889 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1862 பிறப்புகள்
பகுப்பு:1925 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
அன்ரூ ஹட்சன்

**அன்ரூ ஹட்சன்** (*Andrew Hudson*, பிறப்பு: மார்ச்சு 17 1965), தென்னாப்பிரிக்க அணியின் துடுப்பாட்டக்காரர். இவர் 35 தேர்வுத் துடுப்பாட்டப் போட்டிகளிலும் , 89 ஒருநாள் பன்னாட்டுத் துடுப்பாட்டப் போட்டிகளிலும் 151 முதல்தர துடுப்பாட்டப் போட்டிகளிலும், 206 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1992 -1998 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1991 -1997 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1965 பிறப்புகள்
பகுப்பு:வாழும் மக்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
கரும்பொருள் (வானியல்)

thumb|right|அண்டத்தில் கரும்பொருள் பங்கு

வானியலிலும் அண்டவியலும், **கரும்பொருள்** (dark matter) என்பது காணக்கூடிய பொருள்கள் மீது புவியீர்ப்பு விசையின் மீது ஏற்படும் விளைவுகளைக் கொண்டும் gravitational lensing of background radiation ஆலும் ஊகுவிக்கப்படும் பொருள் ஆகும்.  இக் கரும்பொருள் ஒளியையோ அல்லது இதர மின்காந்த கதிர்களையோ வெளியிடுவதில்லை.  இதனால் இது வெற்றுக் கண்களுக்குப் புலப்படாதாது, நேரடியாக கருவிகள் கொண்டு இதுவரை அறியப்படாதது.

இதை வானியலார் அண்டக்கோந்து எனவும், வேகமாக சுழலும் நட்சத்திரங்களையும், வேகமாக விரிந்து கொண்டிருக்கும் அண்டத்தையும் கட்டுப்படுத்துகிறது என நம்புகின்றனர்.. அண்டத்தில் கரும்பொருட்கள் மற்றும் கரும் சக்திகள் 90% இருப்பதாக நம்பப்படுகிறது.

அண்டங்களோடு கரும் பொருட்கள் பெரும்பெரும் திரிகளாக பரவியிருப்பதையும், அவற்றுக்கிடையில் வெற்றிட இடைவெளி இருப்பதையும் வான் இயல் அறிஞர்கள் கண்டுபிடித்துள்ளனர்.

## உசாத்துணைகள்
இதை 1933ஆம் ஆண்டு ஃப்ரிட்சு விக்கி என்ற வானியலார் கண்டறிந்தார்.

## மேற்கோள்கள்

பகுப்பு:அண்டவியல்
பகுப்பு:வானியல்
ஒமர் ஹென்றி

**ஒமர் ஹென்றி** (*Omar Henry*, பிறப்பு: சனவரி 23 1952), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , மூன்று ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1952 பிறப்புகள்
பகுப்பு:வாழும் மக்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
குளோட் ஹெண்டர்சன்

**குளோட் ஹெண்டர்சன்** (*Claude Henderson*, பிறப்பு: சூன் 14 1972), தென்னாப்பிரிக்க அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும் , நான்கு ஒருநாள் பன்னாட்டுத் துடுப்பாட்டப் போட்டிகளிலும் 234 முதல்தர துடுப்பாட்டப் போட்டிகளிலும், 240 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2001 -2002 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 2001/02 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1972 பிறப்புகள்
பகுப்பு:வாழும் மக்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
மென் தோள் மனுக்கோடியா

**மென் தோள் மனுக்கோடியா** (*Manucodia chalybatus*) என்பது நடுத்தர அளவிலான, அதாவது 36 செமீ நீளமான, பசிய நீலம், கறுப்பு மற்றும் ஊதா நிறத்திலான சந்திரவாசி இனப் பறவையொன்றாகும். இதன் வால் நீளமானதாயும், கண்கள் செந்நிறமாயும் இருப்பதுடன் மார்பு இறகுகள் வசீகரமான பசிய நிறத்திற் காணப்படும். இவ்வினத்தின் ஆண், பெண் பறவைகள் உருவமைப்பில் ஒத்திருப்பினும் பெண் பறவையானது ஆண் பறவையிலும் ஒப்பீட்டளவிற் சிறியதாயும் ஊதா நிறம் ஓரளவு குறைந்ததாயும் இருக்கும்.

மென் தோள் மனுக்கோடியா பறவையினம் யாப்பென் மனுக்கோடியாவை உருவத்தில் ஒத்துக் காணப்படினும், வெண்கலம் போன்ற மஞ்சட் பச்சை நிறமான கழுத்து இறகுகளின் மூலம் வேறுபடுத்தி அறியப்படுகிறது. இப்பறவைகள் நியூகினித் தீவின் தாழ்நில மற்றும் மலைசார் காடுகளிலும் இந்தோனேசியாவின் மேலைப் பப்புவா மாநிலத்தின் மிசூல் தீவிலும் பரவிக் காணப்படுகின்றன. இதன் இயலிடத்தில் மிகப் பொதுவாகக் காணப்படும் பறவையினங்களில் மென் தோள் மனுக்கோடியாவும் ஒன்றாகும். இவற்றின் முதன்மையான உணவுகள் பழங்களும் அத்தி வகைகளுமாகும்.

## மேற்கோள்கள்
* Clench, Mary H. 1978. Trachael Elongation in Birds-of-Paradise. *Condor*, 80(4):423-430.
*  இவ்வினம் ஏன் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது என்பதற்கான நியாயப்படுத்தல்களைத் தரவுத்தளம் கொண்டுள்ளது.

## வெளித் தொடுப்புகள்
* BirdLife Species Factsheet 
* ஐயுசிஎன் செம்பட்டியல்

பகுப்பு:சந்திரவாசிகள்
பகுப்பு:இந்தோனேசியப் பறவைகள்
பகுப்பு:பப்புவா நியூகினிப் பறவைகள்
பீட்டர் ஹெய்ன்

**பீட்டர் ஹெய்ன்** (*Peter Heine*, பிறப்பு: சூன் 28 1928, இறப்பு: பிப்ரவரி 4 2005), தென்னாப்பிரிக்க அணியின் துடுப்பாட்டக்காரர். இவர் 14 தேர்வுத் துடுப்பாட்டப் போட்டிகளிலும் , 61 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1955-1962 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

## மேற்கோள்கள்

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1928 பிறப்புகள்
பகுப்பு:2005 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ஜார்ஜ் அல்பிரட்

**ஜார்ஜ் அல்பிரட்** (*George Alfred Lawrence Hearne*, பிறப்பு: மார்ச்சு 27 1888, இறப்பு: நவம்பர் 14 1978), தென்னாப்பிரிக்க அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும் , 41 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1922/23-1924 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1888 பிறப்புகள்
பகுப்பு:1978 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
நென்டி ஹேவார்ட்

**நென்டி ஹேவார்ட்** (*Nantie Hayward*, பிறப்பு: மார்ச்சு 6 1977), தென்னாப்பிரிக்க அணியின் துடுப்பாட்டக்காரர். இவர் 16 தேர்வுத் துடுப்பாட்டப் போட்டிகளிலும் , 21 ஒருநாள் பன்னாட்டுத் துடுப்பாட்டப் போட்டிகளிலும் 133 முதல்தர துடுப்பாட்டப் போட்டிகளிலும், 151 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 	1999 -2005 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1998 -2002 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.
## வெளி இணைப்பு
*நென்டி ஹேவோர்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1977 பிறப்புகள்
பகுப்பு:ஹாம்ப்சையர் துடுப்பாட்டக்காரர்கள்
பகுப்பு:மிடில்செக்ஸ் துடுப்பாட்டக்காரர்கள்
பகுப்பு:வாழும் மக்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
சாள்ஸ் ஹைம்

**சாள்ஸ் ஹைம்** (*Charles Hime*, பிறப்பு: அக்டோபர் 24 1869, இறப்பு: திசம்பர் 6 1940), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் , 15 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1896 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1869 பிறப்புகள்
பகுப்பு:1940 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
யாப்பென் மனுக்கோடியா

**யாப்பென் மனுக்கோடியா** (*Manucodia jobiensis*) என்பது நடுத்தர அளவிலான, அதாவது 34 செமீ நீளம் கொண்ட, பசிய நீலம், கறுப்பு மற்றும் ஊதா நிறம் கொண்டதும் உருவமைப்பில் காகத்தைப் போன்றும் காணப்படும் சந்திரவாசிப் பறவையினம் ஒன்றாகும். இதன் கண்கள் செந்நிறமாயும், மார்புக்கு மேலாயும் கழுத்திலும் காணப்படும் இறகுகள் ஓரளவு வெடித்துப் பிரிந்தவை போன்றும் காணப்படும். இவ்வினத்தின் ஆண், பெண் பறவைகள் உருவமைப்பில் ஒத்திருப்பினும், பெண் பறவையானது ஆண் பறவையை விடச் சற்றுச் சிறிதாயும் நிறம் மங்கியதாயும் காணப்படும்.

யாப்பென் மனுக்கோடியாப் பறவை இனமானது மென் தோள் மனுக்கோடியா இனத்தை உருவமைப்பில் ஒத்திருப்பினும் ஒப்பீட்டளவிற் சிறியதான வால் மற்றும் கழுத்து இறகுகள் என்பவற்றின் மூலம் அதிலிருந்து வேறுபடுத்தி அறியப்படுகிறது. ஏனைய மனுக்கோடியாப் பறவைகளைப் போன்றே இதுவும் தனியொரு பறவையுடன் மாத்திரமே கலவியில் ஈடுபடுவதாகும்.

யாப்பென் மனுக்கோடியாக்கள் இந்தோனேசியாவின் யாப்பென் தீவு மற்றும் வடக்கு நியூகினி என்பவற்றின் தாழ்நிலக் காடுகளிற் பரவிக் காணப்படுகின்றன. இவ்வினம் அங்கு காணப்படும் மிகப் பொதுவான பறவையினங்களில் ஒன்றாகும். இதன் உணவுப் பழக்கத்தில் முதன்மையாக பழங்கள், பூச்சியினங்கள் என்பன அடங்குகின்றன.

## மேற்கோள்கள்
*  இவ்வினம் ஏன் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது என்பதற்கான நியாயப்படுத்தல்களைத் தரவுத்தளம் கொண்டுள்ளது.

## வெளித் தொடுப்புகள்
* BirdLife Species Factsheet 
* IUCN Red List

பகுப்பு:சந்திரவாசிகள்
பகுப்பு:இந்தோனேசியப் பறவைகள்
பகுப்பு:பப்புவா நியூகினிப் பறவைகள்
இராகவன் (ஈழத்து எழுத்தாளர்)

**இராகவன்** ஒரு ஈழத்து எழுத்தாளர். தற்போது எழுதிவரும் இளம்படைப்பாளிகளில் நவீன புனைவில் மிகுந்த கவனம் செலுத்தி வருபவர். மரபுமுறையான கதைசொல்லலையும் வடிவத்தையும் புறக்கணிக்கும் இவரது புனைவுகள் தமிழ்ச்சூழலில் கவனத்திற்குரியன.

## வாழ்க்கை வரலாறு
சபாரத்தினம் இராகவன், 1976 இல் பிறந்தார். ‘ஈஸ்வரி வாசம்’, கரவெட்டி கிழக்கு கரவெட்டியை பிறப்பிடமாகவும் வசிப்பிடமாகவும் கொண்டவர்.

ஆரம்பக்கல்வியை கரவெட்டி மாணிக்கவாசகர் வித்தியாலயத்திலும், உயர்கல்வியை கரவெட்டி விக்னேஸ்வராக் கல்லூரியிலும் பயின்றார். யாழ்ப்பாணப் பல்கலைக்கழகத்தில் தொழில் நிர்வாகமாணிப் பட்டத்தினைப் பெற்றவர். தற்போது சமுர்த்தி வங்கி முகாமையாளராக பருத்தித்துறை பிரதேச செயலகத்தில் பணிபுரிகிறார்.

## இலக்கிய ஈடுபாடு

1998 இல் இருந்து எழுதிவருகிறார். கவிதை, கட்டுரை, விமர்சனம், புனைவு, கோட்டோவியம் ஆகியவற்றில் மிகுந்த ஈடுபாடுடையவர்.

ஈழத்துப் படைப்பாளிகளுடனும் தீவிர வாசகர்களுடனும் இவர் நேர்காணல்களை நிகழ்த்தியுள்ளார். அவர்களுள் மு.பொ, குந்தவை, சாந்தன், தெணியான், குப்பிழான் ஐ.சண்முகன், து.குலசிங்கம், ஐ.வரதராஜன் ஆகியோர் குறிப்பிடத்தக்கவர்கள்.

பன்முகம், காலச்சுவடு, சரிநிகர், நிகரி, மூன்றாவது மனிதன், பெருவெளி, அமுது, சௌந்தரசுகன், காலம், உயிர்நிழல், உயிர் எழுத்து,தெரிதல் (இதழ்),புதிய தரிசனம், கலைமுகம் முதலான; தமிழ்ச்சூழலில் வெளிவந்த சிற்றிதழ்களிலும் பத்திரிகைகளிலும் இவரது படைப்புக்கள் வெளிவந்துள்ளன.

## விருதுகள்/பரிசுகள்

* 2002 இல் ஸ்கிறிப்நெற் – சமாதானச்சுருள் (**Script Net Reel Peace**) வெளியீடாக ‘மூக்குப்பேணி’ (**Nose Cup**)  என்ற குறும்படத்தை சுவடியாக்கம் செய்து இயக்கினார்.
* 2005 இல் இலண்டன் **விம்பம்** அமைப்பு சிறந்த திரைச்சுவடியாக்குநருக்கான விருதை ‘மூக்குப்பேணி’ குறும்படத்திற்காக வழங்கியது.
* 2002 இல் **விபவி** அமைப்பின் சிறந்த இளஞ்சிறுகதை எழுத்தாளருக்கான விருதைப் பெற்றார்.

## இதழியற்பணி

சமுர்த்தி அபிவிருத்தி மன்ற வெளியீடான ‘சுபீட்சம்’ என்ற செய்தி மடலின் ஆசிரியர்.

## வெளிவந்த நூல்கள்
* **கலாவல்லி முதலான கதைகள்** புது எழுத்து வெளியீடு 2010
* **விட்டில் –சமகால அரசியல் பகுப்பாய்வு** காலச்சுவடு வெளியீடு மே 2011

## தொகுப்பில் வெளிவந்த கதைகள்

* **மண்ணின் மலர்கள்** – ‘வானதியின் கணவன்’ மல்லிகைப் பந்தல் வெளியீடு, 2001
* **இங்கிருந்து** 'மாறிப்போன அடையாளங்கள்' நண்பர்கள் வட்டம் யாழ்ப்பாணம் 2002
* **புதிய சலனங்கள்** 'கலாவல்லி முதலான கதைகள்' –காலச்சுவடு வெளியீடு 2004

## வெளியிணைப்பு
*வசீகரிக்கும் படைப்பாளி இராகவனுடன் நேர்காணல் - பா.துவாரகன்
*இராகவனின் படைப்புகள் வடிவங்களைக் கடந்த வடிவம் - மு.பொ 

பகுப்பு:ஈழத்து எழுத்தாளர்கள்
பகுப்பு:1976 பிறப்புகள்
மும்பை பல்கலைக்கழகம்

**மும்பை பல்கலைக்கழகம் ** (*University of Mumbai*)  இந்திய மாநிலம் மகாராட்டிரத்தின் தலைநகர் மும்பையில் அமைந்துள்ள ஓர் பொதுத்துறை பல்கலைக்கழகம் ஆகும். உலகின் மிகப்பெரிய பல்கலைக்கழக அமைப்புகளில் ஒன்றான இதன் வளாகங்கள் மற்றும் இணைப்புக் கல்லூரிகளில் 549,000 க்கும் மேற்பட்ட மாணவர்களைக் கொண்டுள்ளது. 2013 ஆம் ஆண்டு நிலவரப்படி, பல்கலைக்கழகத்தில் 711 இணைப்புக் கல்லூரிகள் இருந்தன.

மும்பை மாவட்டம், மும்பை புறநகர் மாவட்டம், பால்கர் மாவட்டம், ராய்கட் மாவட்டம், இரத்தினகிரி மாவட்டம், சிந்துதுர்க் மாவட்டம், தானே மாவட்டம் போன்ற இடங்களிலும் இதன் அதிகார வரம்பு 7 மாவட்டங்களுக்கு விரிவடைகிறது. இந்தப் பல்கலைக்கழகத்தில் இளங்கலை, முதுகலை மற்றும் முனைவர் பட்டப்படிப்புகள் வழங்கப்படுகின்றன. பல துறைகளில் சான்றிதழ் மற்றும் பட்டயப் படிப்புகளும் அளிக்கப்படுகின்றன.

## வரலாறு
இந்தப் பல்கலைக்கழகம் 1857ஆம் ஆண்டு முனைவர் ஜான் வில்சனால் துவங்கப்பட்டது. இந்தப் பல்கலைக்கழகத்தின் வடிவம் பிரித்தானியப் பல்கலைக்கழகங்களை ஒத்து இருந்தது. இணைக்கப்பட்டுள்ள கல்லூரிகளின் வழியே கல்வி கற்பிக்கப்பட்டது. புனித சேவியர் கல்லூரி 1868ஆம் ஆண்டு இந்தப் பல்கலைக்கழகத்துடன் இணைக்கப்பட்டு முனைவர் ஜான் வில்சன் முதல் துணை வேந்தராக பொறுப்பேற்றார். அவரது மனைவி மார்கெரெட் பேய்ன் வில்சன் பெண்களுக்காக 16 பள்ளிகளைத் துவங்கினார். துவக்கத்தில் எல்பின்ஸ்டன் கல்லூரி மும்பை பல்கலைக்கழகத்தின் இருப்பிடமாக இருந்தது.

1996ஆம் ஆண்டு ஓர் அரசாணை மூலம் பம்பாய் பல்கலைக்கழகம் என்றிருந்த பெயர் மும்பை பல்கலைக்கழகம் என மாற்றப்பட்டது. இதன் முதன்மை வளாகம் சான்டாகுரூசு பகுதியில் உள்ள கலினாவில் அமைந்துள்ளது. இங்கு நிர்வாக மற்றும் கல்வித்துறைகள் இயங்குகின்றன. மற்றுமொரு வளாகம் மும்பையின் கோட்டைப் பகுதியில் அமைந்துள்ளது. இங்கு நிர்வாகப் பணிகள் மட்டுமே நடைபெறுகின்றன.

## மேற்கோள்கள்

## வெளியிணைப்புகள்

* University of Mumbai official website
* E-Tech Academy
* Wilson College Mumbai 
* Unofficial Forum for University of Mumbai Engineering students 
*Mumbai Doctors - Top Doctors in Mumbai 

பகுப்பு:இந்தியப் பல்கலைக்கழகங்கள்
பகுப்பு:மும்பை
பகுப்பு:மகாராட்டிராவில் கல்வி
சுருட்கொண்டை மனுக்கோடியா

**சுருட்கொண்டை மனுக்கோடியா** (*Manucodia comrii*) என்பது செழிப்பான, பெரிய, அதாவது 43 செமீ நீளமான சந்திரவாசிப் பறவையினமொன்றாகும். ஊதா, கறுப்பு மற்றும் பச்சை நிறங் கொண்ட இறகுகளையும் செந்நிறக் கண்களையும் கொண்டிருக்கும் இதன் மேல் மார்பு மற்றும் கழுத்துப் பகுதி இறகுகள் வெடிப்பான மஞ்சட் பச்சை நிறத்திலிருக்கும். இதன் தலையிறகுகள் சுருண்டும் வாலிறகுகள் நடுப் பகுதி நோக்கிச் சுருண்டும் காணப்படும். இவ்வினத்தின் ஆண், பெண் பறவைகள் உருவமைப்பில் ஒத்திருப்பினும் பெண் பறவையானது ஆண் பறவையிலும் ஒப்பீட்டளவிற் சிறியதாக இருக்கும். மனுக்கோடியாக்களில் மாத்திரமன்றி சந்திரவாசி இனங்களிலேயே இதுதான் மிகப் பெரிய பறவையினமாகும்.

பப்புவா நியூகினி நாட்டுக்குத் தனிச்சிறப்பான பறவையினமான சுருட்கொண்டை மனுக்கோடியா அந்நாட்டின் துரோபிரியாந்து தீவுகள் மற்றும் அதனை அண்டிய தீவுக் கூட்டங்களிற் காணப்படும். சந்திரவாசி இனங்களில் மிகவும் நிறை கூடிய பறவையினங்களில் ஒன்றான இது முதன்மையாகப் பழங்களை உட்கொள்ளும்.

## மேற்கோள்கள்

*  இவ்வினம் ஏன் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது என்பதற்கான நியாயப்படுத்தல்களைத் தரவுத்தளம் கொண்டுள்ளது.

## வெளித் தொடுப்புகள்
* BirdLife Species Factsheet 
* ஐயுசிஎன் செம்பட்டியல்

பகுப்பு:சந்திரவாசிகள்
பகுப்பு:பப்புவா நியூகினிப் பறவைகள்
இம்ரான் கான் (தென்னாபிரிக்கத் துடுப்பாட்டக்காரர்)

**இம்ரான் கான் ** (*Imraan Khan*, பிறப்பு: ஏப்ரல் 27 1984), தென்னாப்பிரிக்க அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிகளிலும் ,72 முதல்தர துடுப்பாட்டப் போட்டிகளிலும், 67 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2008/09 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1984 பிறப்புகள்
பகுப்பு:வாழும் மக்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
கொம்பு மனுக்கோடியா

**கொம்பு மனுக்கோடியா** (***Manucodia keraudrenii***) என்பது நடுத்தர அளவிலான, அதாவது கிட்டத்தட்ட 31 செமீ நீளமான சந்திரவாசிப் பறவையினம் ஒன்றாகும். இது கொம்புகள் போன்று நீண்டு வளர்ந்த தலையிறகுகளைக் கொண்டதாயும் செறிவு குறைந்த கழுத்திறகுகளைக் கொண்டதாயும் இருக்கும். கருநீலம், பச்சை மற்றும் ஊதா நிறத்தில் இதன் இறகுகள் காணப்படும். செந்நிறக் கண்களையும் நீண்டு வளைந்த மூக்குத் துவாரங்களையும் கருமையான சொண்டு, வாய் மற்றும் கால்களையும் கொண்டிருக்கும். இவ்வினத்தின் ஆண், பெண் பறவைகள் உருவமைப்பில் ஒத்திருப்பினும் பெண் பறவையானது ஆண் பறவையிலும் நிறம் மங்கியதாகக் காணப்படும். இப்பறவைகள் எழுப்பும் ஒலி ஊது கொம்புகள் மூலம் ஒலியெழுப்புவது போன்று மிகப் பெரிதாக ஒலிக்கும்.

கொம்பு மனுக்கோடியாப் பறவைகள் வடகிழக்கு ஆத்திரேலியா, நியூகினித் தீவு மற்றும் அதனை அண்டிய தீவுகளின் தாழ்நில மழைக்காடுகளில் நன்கு பரவிக் காணப்படும். ஏனைய மனுக்கோடியாக்களைப் போன்றே இவ்வினமும் தனியொரு பறவையுடன் மாத்திரம் கலவியில் ஈடுபடும்.

## மேற்கோள்கள்
*  இவ்வினம் ஏன் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது என்பதற்கான நியாயப்படுத்தல்களைத் தரவுத்தளம் கொண்டுள்ளது.
* Clench, Mary H. 1978. Tracheal Elongation in Birds-of-Paradise. *Condor*, 80(4):423-430.

## வெளித் தொடுப்புகள்
* BirdLife Species Factsheet 
* ஐயுசிஎன் செம்பட்டியல்

பகுப்பு:சந்திரவாசிகள்
பகுப்பு:ஆத்திரேலியப் பறவைகள்
பகுப்பு:இந்தோனேசியப் பறவைகள்
பகுப்பு:பப்புவா நியூகினிப் பறவைகள்
நெடுவாற் பராடிகல்லா

**நெடுவாற் பராடிகல்லா** (*Paradigalla carunculata*) என்பது நடுத்தர அளவிலான, அதாவது 37 செமீ நீளமான சந்திரவாசிப் பறவையினங்களைச் சேர்ந்த கரிய பறவையினம் ஒன்றாகும். இதன் வால் நீண்டு கூரியதாக இருக்கும். தனித்த நிறமாயுள்ள ஒரு சில சந்திரவாசிப் பறவையினங்களில் ஒன்றான இது பன்னிற அமைப்பைக் கொண்டிருப்பது இதன் சொண்டுக்குக் கீழே மஞ்சள், சிவப்பு மற்றும் இளம் நீல நிறத்திலான தொங்கு சதையிலாகும். இவ்வினத்தின் ஆண், பெண் பறவைகள் உருவமைப்பில் ஒத்திருப்பினும் பெண் பறவை ஒப்பீட்டளவிற் சிறியதாயும் நிறம் மங்கியதாயும் காணப்படும்.

சந்திரவாசிப் பறவைக் குடும்பத்தில் மிகக் குறைவாகவே அறியப்பட்டதான நெடுவாற் பராடிகல்லா இனம் இந்தோனேசியாவின் மேலைப் பப்புவா மாநிலத்தில் அருஃபாக் மலைகளுக்குத் தனிச்சிறப்பானதாகும்.

## மேற்கோள்கள்
*  இவ்வினம் ஏன் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது என்பதற்கான நியாயப்படுத்தல்களைத் தரவுத்தளம் கொண்டுள்ளது.

## வெளித் தொடுப்புகள்
* BirdLife Species Factsheet 
* ஐயுசிஎன் செம்பட்டியல்
* செந்தரவு நூல் 

பகுப்பு:சந்திரவாசிகள்
பகுப்பு:இந்தோனேசியப் பறவைகள்
குறுவாற் பராடிகல்லா

**குறுவாற் பராடிகல்லா** (*Paradigalla brevicauda*) என்பது நடுத்தர அளவிலான, அதாவது கிட்டத்தட்ட 23 செமீ நீளமான அடர்ந்த, கருநிற இறகுகளைக் கொண்ட சந்திரவாசி இனங்களைச் சேர்ந்த பறவையினம் ஒன்றாகும். இது மெல்லிய சொண்டையும் கண்களுக்கு முன்பாக பிரகாசமான மஞ்சள் மற்றும் நீல நிறங்களிலான தொங்கு சதையையும் கொண்டிருக்கும். இவ்வினத்தின் ஆண், பெண் பறவைகள் உருவமைப்பிற் பெரும்பாலும் ஒத்திருப்பினும் பெண் பறவையானது ஆண் பறவையிலும் ஒப்பீட்டளவிற் சிறியதாயும், இறகுகள் நிறம் மங்கியனவாயும் தொங்கு சதைகள் சிறியனவாயும் இருக்கும்.

குறுவாற் பராடிகல்லா இனமானது அதனை ஒத்த இனமான நெடுவாற் பராடிகல்லா பறவையினத்திலிருந்து வேறுபடுவது இதன் சிறிய பருமன், ஒப்பீட்டளவிற் சிறியதான வாலிறகுகள் மற்றும் தொங்கு சதையில் செந்நிறமற்றிருப்பது என்பவற்றிலாகும். இப்பறவையினம் தனியொரு பறவையுடன் மாத்திரமே கலவியில் ஈடுபடுவதாக முன்னர் கருதப்பட்ட போதிலும், இவ்வினத்தின் பல பறவைகளுடனும் கலவியில் ஈடுபடுவதாக இப்போது வகைப்படுத்தப்பட்டுள்ளது. இப்பறவையினம் நியூகினித் தீவின் மலைசார் காடுகளிற் பரவிக் காணப்படும். இதன் முதன்மையான உணவுகள் பழங்களும் விதைகளும் பூச்சிகளுமாகும்.

## மேற்கோள்கள்

*  இவ்வினம் ஏன் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது என்பதற்கான நியாயப்படுத்தல்களைத் தரவுத்தளம் கொண்டுள்ளது.

## வெளித் தொடுப்புகள்
* BirdLife Species Factsheet 
* ஐயுசிஎன் செம்பட்டியல்

பகுப்பு:சந்திரவாசிகள்
பகுப்பு:இந்தோனேசியப் பறவைகள்
பகுப்பு:பப்புவா நியூகினிப் பறவைகள்
காழகம்

**காழகம்** என்பது இக்காலத்துப் பர்மா 

மலாய் நாட்டின் மேற்குப் பகுதியில் உள்ள கெடா என்னும் மலைப் பகுதியே கடாரம் என்பர். 

காவிரிப்பூம்பட்டினம் என்னும் புகார்த் துறைமுகத்தில் கரிகாலன் ஆட்சிக் காலத்தில் வந்து இறங்கிய பொருள்கள் தெருக்களில் நாட்டின் பெயர் பொறித்த கொடிகள் கட்டப் பட்டுக் குவிந்து கிடந்தன. அவற்றில் ஒன்று “காழகத்து ஆக்கம்”.   

காழகம் என்பது கரை போட்ட ஆடை.  

அதனை மடிசெய்து கச்சமாகக் கட்டி   ஆண்களும் 
பெண்களும்   அணிந்துகொண்டனர்.

## மேற்கோள்

பகுப்பு:சங்க கால ஊர்கள்
பகுப்பு:மியான்மார்
கற்றல் கற்பித்தலில் புதிய சிந்தனைகள் - பன்னாட்டு மாநாடு

**கற்றல் கற்பித்தலில் புதிய சிந்தனைகள் - பன்னாட்டு மாநாடு** என்பது மலேசிய மலாயப் பல்கலைக்கழகத்தின் இந்திய ஆய்வியல் துறை ஒழுங்குசெய்த மாநாடு ஆகும். இது 2011, ஆகத்து 12, 13, 14 ஆகிய திகதிகளில் பல்கலைக்கழக வளாகத்தில் நடைபெற்றது. இங்கு கற்றல் கற்பித்தலில் தொடர்பாக வழிமுறைகள், தொழில்நுட்பங்கள் தொடர்பாக கட்டுரைகள் வாசிக்கப்பட்டன. குறிப்பாக தமிழ்மொழி கற்பித்தலில் இணையத் தொழில்நுட்பங்களைப் பயன்படுத்தல் பற்றிய கட்டுரைகளும் இங்கு வாசிக்கப்பட்டன. 

## வெளி இணைப்புகள்
* மலாயாப் பல்கலையில் கற்றல் கற்பித்தல் மாநாடு

பகுப்பு:தமிழில் கல்வி மாநாடுகள்
பகுப்பு:தமிழ்க் கல்வி மாநாடுகள்
பகுப்பு:2011 தமிழ் மாநாடுகள்
பகுப்பு:மலேசியாவில் தமிழ் மாநாடுகள்
வில்கபம்பா

**வில்கபம்பா** (*Vilcabamba*) என்பது பெரு நாட்டில் இருந்த ஒரு நகரம் ஆகும். மான்கோ இன்கா கட்டிய இந்த நகரம் 1539 இருந்து 1572 வரை இன்கா பேரரசின் தலைநகரமாக இருந்தது. இன்கா பேரரசு எசுப்பானியப் படைகளால் கைப்பற்றப்பட்டபின் இந்நகரம் அழிக்கப்பட்டது. பின் பல நூற்றாண்டுகள் வெளியாட்களின் கவனத்தில் இருந்து மறைந்து போனது. 1892 ஆம் ஆண்டு இந்நகரத்தின் இடிபாடுகள் மீண்டும் வெளியுலகின் கவனத்துக்கு வந்தன. தற்போது இந்நகரம் பெருவின் தொல்லியல் மற்றும் வரலாற்றுக் களங்களுள் ஒன்றாக உள்ளது.

## மேற்கோள்கள்
*Deyermenjian, Gregory "Vilcabamba Revisited" in *South American Explorer*, No. 12 (1985)
*
*
*
*Santander Casselli, Antonio (no date) "Vilcabamba" in *Andanzas de un Soñador*.
*
*

பகுப்பு:இன்கா நாகரிகம்
பகுப்பு:பெரு நாட்டின் நகரங்கள்
பகுப்பு:பெருவின் வரலாறு
பகுப்பு:இன்கா
டூப்பாக் அமாரு

**துபாக் அமாரு** (*Túpac Amaru*) இன்கா பேரரசின் கடைசி அரசர் ஆவார். 1572ஆம் ஆண்டில் இவர் எசுப்பானியர்களுக்கு எதிராக போர் நடத்தி வந்தார். போரில் வெற்றி அடைந்த  எசுப்பானியர்கள இவரைக் கைது செய்து தூக்கில் இட்டனர்.

## மேற்கோள்கள்

பகுப்பு:இன்கா நாகரிகம்
பகுப்பு:1572 இறப்புகள்
பகுப்பு:பொலிவியாவின் வரலாறு
பகுப்பு:பெருவின் வரலாறு
பகுப்பு:1545 பிறப்புகள்
புது ஊற்று (இதழ்)

**புது ஊற்று** இலங்கை, திருகோணமலையிலிருந்து வெளிவந்த ஒரு காலாண்டு இதழாகும். 

## வெளியீடு
கல்வி பண்பாட்டலுவல்கள், விளையாட்டுத்துறை அமைச்சு வடக்கு கிழக்கு மாகாணம், திருகோணமலை.
## பணிக்கூற்று
* கல்வி மற்றும் பல்துறை காலாண்டு இதழ்
## ஆசிரியர்
* ந.அனந்தராஜ் (உதவிக் கல்விப் பணிப்பாளர்)
## உள்ளடக்கம்
இவ்விதழில் கல்விசார் கட்டுரைகளும், கவிதைகளும் இடம்பெற்றிருந்தன.
பகுப்பு:கல்வியியல் தமிழ் இதழ்கள்
பகுப்பு:1990 களில் வெளிவந்த தமிழ் இதழ்கள்
ஈரான் மீதான ஆங்கில-சோவியத் படையெடுப்பு

இரண்டாம் உலகப் போரின் போது பிரிட்டன், பொதுநலவாய நாடுகள் மற்றும் சோவியத் ஒன்றியத்தின் படைகள் வேந்திய ஈரானிய அரசு மீது படையெடுத்தன. இந்நிகழ்வே **ஈரான் மீதான ஆங்கில-சோவியத் படையெடுப்பு** (*Anglo-Soviet invasion of Iran*) என்று அறியப்படுகிறது. ஆகஸ்ட் 25-செப்டம்பர் 17, 1941 காலகட்டத்தில் நடைபெற்ற இப்படையெடுப்பு நடுநிலக்கடல், மத்திய கிழக்கு மற்றும் ஆப்பிரிக்க களத்தின் ஒரு பகுதியாகும். இதற்கு **கவுண்டனன்சு நடவடிக்கை** (*Operation Countenance*) என்று குறிப்பெயரிடப்பட்டிருந்தது.

இரண்டாம் உலகப் போரில் ஈரான் நடுநிலை நாடாக அதன் அரசர் ரெசா ஷா பஹலவியால் அறிவிக்கப்பட்டிருந்தது. ஈரானின் புவியியல் அமைவிடம் காரணமாக அது மேல்நிலை உத்தியளவில் மிக முக்கியமான ஒரு நாடாக இருந்தது. ஈரானைக் கட்டுப்படுதுத்துவோர் கிழக்குப் போர்முனையில் சோவியத் ஒன்றியத்துக்கான கிழக்குத் தளவாட வழங்கல் பாதைகளைக் கட்டுப்படுத்தக் கூடுமென்பதால் ஈரானின் முக்கியத்துவம் அதிகமானது. நாசி ஜெர்மனியின் படைகள் மேற்கிலிருந்து சோவியத் ஒன்றியத்துக்குள் வேகமாக முன்னேறியதால் கடன்-குத்தகை ஒப்பந்தம் மூலமாக அமெரிக்காவிலிருந்து சோவியத் ஒன்றியத்துக்கு அனுப்பப்படும் தளவாடங்களை ஈரான் வழியாக அனுப்ப நேச நாடுகள் முடிவு செய்தன. இவ்வழிக்கு பெர்சிய வழி (Persian corridor) எனப் பெயரிடப்பட்டிருந்தது. அதற்காக ஈரானைத் தாக்கிக் கைப்பற்ற முடிவு செய்தன. ஈரானில் வாழும் ஜெர்மானிய குடிமக்களை வெளியேற்ற ரெசா ஷா மறுத்ததைக் காரணம் காட்டி ஆகஸ்ட் 25, 1941 இல் பிரிட்டனும் சோவியத் ஒன்றியமும் ஈரான் மீது படையெடுத்தன. இது ஒரு சாற்றாத படையெடுப்பாக அமைந்தது. தெற்கிலிருந்து பிரித்தானியப் படைகளும் வடக்கிலிருந்து சோவியத் படைகளும் ஒரே சமயத்தில் ஈரானைத் தாக்கி அதன் படைகளை முறியடித்தன. பாரசீக வளைகுடாவில் பிரித்தானிய வேந்தியக் கடற்படை ஈரானியக் கடற்படை கப்பல்கள் பலவற்றை மூழ்கடித்தது. இரு முனைத் தாக்குதலை ஈரானால் சமாளிக்க இயலவில்லை. மூன்று வாரங்கள் சண்டைக்குப் பின்னால் ஈரான் சரணடைந்தது. செப்டம்பர் 17ம் தேதி ஈரானியத் தலைநகர் டெஹ்ரான் வீழ்ந்தது. ரெசா ஷா கைது செய்யப்பட்டு நாடு கடத்தப்பட்டார். அவருக்கு பதிலாக அவரது மகன் முகமது ரெசா ஷா பஹ்லவி ஈரானின் அரசராக்கபப்ட்டார். போர் முடியும் வரை ஈரான் பிரிட்டன் மற்றும் சோவியத் ஒன்றியத்தால் ஆக்கிரமிக்கப்பட்டிருந்தது. கிழக்குப் போர்முனையின் தளவாட வழங்கலுக்கு பெர்சிய வழி மிகவும் பயன்பட்டது.

## குறிப்புகள்

## மேற்கோள்கள்

* 
* 
*  as published in 

பகுப்பு:நடுநிலக்கடல் களம் (இரண்டாம் உலகப் போர்)
பகுப்பு:1941 நிகழ்வுகள்
ஹார்ப்பர் லீ

**நெல் ஹார்ப்பர் லீ** (*Nelle Harper Lee*, ஏப்ரல் 28, 1926 - பெப்ரவரி 19, 2016)  அமெரிக்கப் புதின எழுத்தாளர்.. 1960இல் புலிட்சர் பரிசு பெற்ற இவரது  குறுங்கதை *[[டு கில் எ மாக்கிங் பேர்ட்]]* மூலம் பரவலாக அறியப்பட்டவர்.  சிறு வயதில் தனது சொந்த ஊரான மோன்ரோவில், அலபாமாவில் நேரில் கண்டறிந்த இனப்பிரச்சினைகளை அடிப்படையாகக் கொண்டு எழுதப்பட்ட இது ஒன்றே இவர் பதிப்பித்த ஆக்கமாகும். இருந்தபோதும்   இதனால் இவருக்கு 2007ஆம் ஆண்டின் *குடியரசுத் தலைவரின் விடுதலைப் பதக்கம்* (Presidential Medal of Freedom) கிடைத்தது. மேலும் லீ பல கௌரவ பட்டங்கள் பெற்றிருந்தாலும் எப்போதுமே மேடைப்பேச்சு கொடுத்ததில்லை.

லீயின் பிற முதன்மையான பங்களிப்பு தனது அண்மித்த தோழர் ட்ரூமேன் கபோட்டின் *இன் கோல்ட் பிளட்* நூலிற்கான ஆய்வில் துணை புரிந்ததாகும்.

## மேற்கோள்கள்


## வெளியிணைப்புகள்

*
*

பகுப்பு:1926 பிறப்புகள்
பகுப்பு:ஆங்கில எழுத்தாளர்கள்
பகுப்பு:2016 இறப்புகள்
பகுப்பு:அமெரிக்கப் பெண் எழுத்தாளர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
கருஞ்சொண்டுக் கூரலகி

**கருஞ்சொண்டுக் கூரலகி** (*Drepanornis albertisi*) என்பது நடுத்தர அளவான, அதாவது 35 செமீ நீளமான கபில நிறச் சந்திரவாசிப் பறவையினம் ஒன்றாகும். இதன் ஆண் பறவை தன் கண்களுக்கு அருகில் செவ்வூதா மற்றும் சாம்பல் நிறங் கலந்த தோலைக் கொண்டிருக்கும். இதன் வால் வெளிர் மஞ்சள் நிறமாயும் கண்கள் கடும் கபில நிறமாயும் வாய் மஞ்சள் நிறமாயும் சொண்டு கருமையாகவும் கூர்மையாக நீண்டு வளைந்தும் காணப்படும். இதன் தலையில் கொம்புகள் போன்று மேலெழுந்த கரிய இறகுகள் காணப்படும். நீண்டிருக்கும் மேற்படி இறகுகளின் முனை ஊதா நிறமாக இருக்கும். இப்பறவைகளின் பெண் பறவைகளிடத்தில் மேற்படி கொம்புகள் போன்ற அமைப்புக் காணப்படுவதில்லை. பெண் பறவைகள் ஆண் பறவைகளிலும் ஒப்பீட்டளவிற் சிறியவையும் சொண்டுகள் ஒப்பீட்டளவில் மிக நீளமானவையாகவும் ஆண் பறவைகளின் சொண்டுகளை விட நிறம் குறைந்தும் காணப்படும்.

கருஞ்சொண்டுக் கூரலகிப் பறவையினம் நியூகினித் தீவின் மலைசார் காடுகளெங்கும் பரவிக் காணப்படும். இதன் முதன்மையான உணவுகள் பழங்களும் பூச்சிகளுமாகும். இனப்பெருக்க காலத்தின் போது, இதன் பெண் பறவை ஒன்று அல்லது இரண்டு முட்டைகளை இடும். முட்டைகள் வெளிறிய பழுப்பு நிறமாகவும் மேற்பகுதியில் கபில நிறத்திலும் சாம்பல் நிறத்திலுமான புள்ளிகள் கொண்டும் இருக்கும்.

## மேற்கோள்கள்
*  இவ்வினம் ஏன் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது என்பதற்கான நியாயப்படுத்தல்களைத் தரவுத்தளம் கொண்டுள்ளது.

## வெளித் தொடுப்புகள்
* பறவையுயிர் இனங்களின் மெய்யறிக்கை 
* ஐயுசிஎன் செம்பட்டியல்

பகுப்பு:சந்திரவாசிகள்
பகுப்பு:இந்தோனேசியப் பறவைகள்
பகுப்பு:பப்புவா நியூகினிப் பறவைகள்
வெளிர் சொண்டுக் கூரலகி

**வெளிர் சொண்டுக் கூரலகி** (*Drepanornis bruijnii*) என்பது நடுத்தர அளவான, அதாவது 35 செமீ நீளமான பசுங்கபில நிறச் சந்திரவாசிப் பறவையினம் ஒன்றாகும். இதன் ஆண் பறவை தன் கண்களைச் சுற்றித் தனித்த ஊதா கலந்த சாம்பல் நிறத் தோலையும் கபில நிறக் கண்களையும் கூர்மையாய் நீண்டு வளைந்த வெளிறிய சொண்டையும் கொண்டிருக்கும். மேல் மார்பு இறகுகள் ஒளிர் சிவப்பாயும் இறகுகளின் ஓரங்கள் ஊதா நிறத்திலும் இருப்பதுடன் நீல நிறக் கீழ் மார்பு இறகுகள் ஓரங்களில் பச்சை நிறமாயும், சிறிய கண் புருவ இறகுகள் ஊதா நிறமாயும் இருக்கும். இதன் பெண் பறவை ஆண் பறவையிலும் ஒப்பீட்டளவிற் சிறியதும் நிறம் மங்கலானதும் ஆகும்.

வெளிர் சொண்டுக் கூரலகிகள் வடமேற்கு நியூகினித் தீவின் தாழ்நில மழைக்காடுகளிற் பரவிக் காணப்படும். இதன் முதன்மையான உணவுகள் பழங்களும் பூச்சிகளுமாகும். காடழித்தல் காரணமாக இதன் வாழிடத்துக்கு அச்சுறுத்தல் ஏற்பட்டுள்ளது.

## மேற்கோள்கள்
*  இவ்வினம் ஏன் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது என்பதற்கான நியாயப்படுத்தல்களைத் தரவுத்தளம் கொண்டுள்ளது.

## வெளித் தொடுப்புகள்
* பறவையுயிர் இனங்களின் மெய்யறிக்கை 
* ஐயுசிஎன் செம்பட்டியல்
* செந்தரவு நூல் 

பகுப்பு:சந்திரவாசிகள்
பகுப்பு:இந்தோனேசியப் பறவைகள்
பகுப்பு:பப்புவா நியூகினிப் பறவைகள்
டைகர் லான்ஸ்

**டைகர் லான்ஸ்** (*Tiger Lance*, பிறப்பு: சூன் 6 1940, இறப்பு: நவம்பர் 10 2010), தென்னாப்பிரிக்க அணியின் துடுப்பாட்டக்காரர். இவர் 13 தேர்வுத் துடுப்பாட்டப் போட்டிகளிலும் , 103 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1962 -1970 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1940 பிறப்புகள்
பகுப்பு:2010 இறப்புகள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
உள் மீனிடை மேகம்

**உள் மீனிடை மேகம்** (*Local Interstellar Cloud)* என்பது 30 ஒளியாண்டுகள் தூரம் விரிந்த மீனிடை மேகமாகும். சூர்ய குடும்பம் தற்போது அண்டத்தில் இருக்கும் இடமாகும். சூர்ய குடும்பம் உட் மீனிடை மேகத்திற்குள் புகுந்து 44,000- 1,50,000 ஆண்டுகள் இருக்கும் எனவும், இன்னும் 10,000 முதல் 20,000 ஆண்டுகள் இந்த இடத்தில் இருக்கலாம் எனவும் கணிக்கின்றனர். தற்போது உட் மீனிடை மேகம் விருச்சிக கழகத்திலிருந்து (Scorpius-Centaurus Association) வெளிவந்து கொண்டிருக்கிறது. பூமியில் இதனுடைய தாக்கங்கள் சூரியனால் தடுக்கப்படுகிறது.

## மேற்கோள்கள்

பகுப்பு:சூரியக் குடும்பம்
உட் குமிழி

**உட் குமிழி** (*Local Bubble*) என்பது ஓரியன் கையில் உள்ள, 300 ஒளியாண்டு அளவு உள்ள ஓர் அண்ட துவாரமாகும். (ஓரியன் கை பால் வழியில் உள்ளது). இது 20 லட்சம் ஆண்டுகளுக்கு முன் நடந்த மீயொளிர் விண்மீன் வெடிப்பு மூலம் உருவானது.. சூர்ய குடும்பம் இந்த உட் குமிழியினுள் நுழைந்து அரை கோடி ஆண்டுகளுக்கு மேல் ஆகிறது..

;குறிப்பு:உள் மீனிடை மேகம் உட் குமிழிக்குள் அடங்கும்.

## மேற்கோள்

பகுப்பு:அண்டவியல்
பகுப்பு:வானியல்
சால் லேன்ஜ்வல்ட்

**சால் லேன்ஜ்வல்ட்** (*Charl Langeveldt*, பிறப்பு: திசம்பர் 17 1974), தென்னாப்பிரிக்க அணியின் துடுப்பாட்டக்காரர். இவர் ஆறு தேர்வுத் துடுப்பாட்டப் போட்டிகளிலும் , 72 ஒருநாள் பன்னாட்டுத் துடுப்பாட்டப் போட்டிகளிலும் 97 முதல்தர துடுப்பாட்டப் போட்டிகளிலும், 202 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 	2005 -2006 ஆண்டுகளில் , தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 	2001 -2010 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

பகுப்பு:தென்னாபிரிக்கத் துடுப்பாட்டக்காரர்கள்
பகுப்பு:1974 பிறப்புகள்
பகுப்பு:டெர்பிசையர் துடுப்பாட்டக்காரர்கள்
பகுப்பு:கென்ட் துடுப்பாட்டக்காரர்கள்
பகுப்பு:வாழும் மக்கள்
பகுப்பு:சாமர்செட் துடுப்பாட்டக்காரர்கள்
பகுப்பு:தென்னாபிரிக்கத் தேர்வுத் துடுப்பாட்டக்காரர்கள்
ஒளிரெழிற்புள்

**ஒளிரெழிற்புள்** *(Astrapia splendidissima)* என்பது 39 செமீ நீளமான நடுத்தர அளவினதான கரிய சந்திரவாசிப் பறவையினம் ஒன்றாகும். இது மஞ்சட் பச்சைச் செதில்களையும், நீலப் பச்சை நிறத் தொண்டையையும், கடும் பச்சையான கீழ்ப் பகுதியையும், குறுகிய, அகன்ற, ஓரங்கள் கருமையான வெண்ணிற வால் இறகுகளையும் கொண்டிருக்கும். இவ்வினத்தின் பெண் பறவையானது கபில நிற இறகமைப்பையும் கருந்தலையையும் கொண்டிருக்கும்.

சிறிதே அறியப்பட்ட இவ்வெழிற்புள் மேலை நியூகினித் தீவின் நடுப் பகுதியில் உள்ள மலைசார் காடுகளிற் பரவிக் காணப்படும். இதன் முதன்மையான உணவுகள் பழங்களும், பூச்சிகளும், பல்லிகளும், தவளைகளுமாகும்.

## மேற்கோள்கள்
*  Database இவ்வினம் ஏன் தீவாய்ப்புக் கவலை குறைந்த இனமாக வகைப்படுத்தப்பட்டுள்ளது என்பதற்கான நியாயப்படுத்தல்களைத் தரவுத்தளம் கொண்டுள்ளது.

## வெளித் தொடுப்புகள்
* பறவையுயிர் இனங்களின் மெய்யறிக்கை 
* ஐயுசிஎன் செம்பட்டியல்

பகுப்பு:சந்திரவாசிகள்
பகுப்பு:இந்தோனேசியப் பறவைகள்
பகுப்பு:பப்புவா நியூகினிப் பறவைகள்